Междувременно маскутен на Уобаш остават лоялни френски съюзници и по време на Френската и индианска война (1755 -1763) участват в акции срещу пробританските чикасо на юг от река Охайо. През 1763 г. племената Уобаш се присъединяват към бунта на Понтиак. На следващата година те посещават французите във Форт дьо Шартр, за да искат помощ да продължат да воюват срещу англичаните. Французите отказват да се намесят и уеа, пианкашо и маями изпращат делегация на изток да преговаря за мир с англичаните. Маскутен и кикапу остават назад в готовност за война. В крайна сметка двете племена също сключват мир с британците през 1766 г.